X FM

XFM ialah stesen radio Malaysia yang dimiliki oleh AMP Radio Networks (kini Astro Radio). Stesen radio ini terkenal kerana hanya menyiarkan 100% muzik Malaysia. Asalnya dikenali sebagai Xfresh FM, walaupun telah bertukar nama kepada XFM pada Ogos 2008, namun penggunaan nama Xfresh dalam logo diteruskan sehingga pertengahan 2009. Stesen ini menyasarkan pendengar remaja. XFM dilancarkan di corong FM pada 28 September 2004 setelah lama hanya berkumandang di Astro Radio dan DVRPlayer di bawah nama Varia.

XFM merupakan salah satu komponen kepada jenama portal web remaja Xfresh yang merupakan naungan AMP Radio Networks. Stesen radio ini menggunakan cogan kata "Muzik Malaysia Terbaru Anda". XFM bersiaran secara online bermula pada 9 Julai 2012, frekuensi dan slot di Astro saluran 858 diambil-alih oleh stesen radio berbahasa Cina, Melody FM.

Penyenarai lagu
MC George

Bekas penyampai
Berikut ialah barisan bekas penyampai XFM (sehingga 9 Julai 2012).
 Natasha Aimee Hashim
Syafeeq
Mohd Shahrir Bin Ainuddin (Shac)
Muhd Shazli Mukhtar (Shaz)
Nurul Hana Che Mahazan (Nana)
Raja Khairil Idris
Smek
Mat
Syarifah Nurdina Almashoor Binti Syed Sheikh Almashoor
Johan Farid Khairuddin (JFK)
Linda Juliana (Julia)
Ahmad Zuwairi Bin Mohd Nor (ZZ)
Abdul Muiz Sadeq Bin Mohammad Musadek (Rex)
Adifashla Juraimi (Adi)
Khairil Azwan Bin Mohd Rashid (Krill)
Mohd Rizal Bin Mohd Sahimy
Mohd Fadzelee Bin Ja’affar (Ollie)
Noor Azlena Binti Mohamed Yunus
Rueben Thevandran a/l Ramanath (Burn)
Shah Reza Mohd. Shah (Ray) (berpindah ke Era)
Haniff Hamzah (berpindah ke Era)
Brader Lev

Kritikan
Pendengar mengkritik penyiaran lagunya kerana mengudarakan lagu yang sama sebanyak 2-3 kali dalam 1 jam, tetapi pada tahun 2010, stesen radio ini memutarkan lagu-lagu 90-an yang bercanggah dengan motto XFM. XFM juga pernah dikritik kerana menyiarkan lagu Indonesia yang dinyanyikan oleh penyanyi tempatan dan lagu daripada artis Singapura seperti Aliff Aziz dan Ahli Fiqir. Kritik untuk penyiaran lagu lama juga diteruskan setelah XFM beralih kepada radio internet.
Carta dikritik kerana banyak lagu sama dikekalkan dalam carta dan tiada waktu ulangan.
Menghentikan salah satu program mereka iaitu "Ye Tak Em A" semata-mata untuk ditiru oleh stesen lain.
 Majoriti daripada penyampai berpindah ke stesen radio lain, dengan kebanyakkan penyampai bertukar ke Era FM, menyebabkan pendengar tidak lagi berminat dengan XFM.

Sejarah
Setelah Din Beramboi meninggal dunia pada April 2010 akibat demam denggi, Haniff dan Ray (penyampai untuk program Ra'yat Pagi X) telah dipindahkan ke Era FM untuk menemani Aznil Nawawi untuk segmen Riuh Pagi Era bermula Jun 2010. Johan kemudiannya menggantikan Aznil Nawawi dalam segmen pagi pada Januari 2012.

Thevandran a/l Ramanath/Burn juga telah dipindahkan ke Era FM pada November 2008 setelah beberapa orang penyampai di sana telah keluar daripada stesen radio tersebut.

Manakala, Nana (sebelumnya bertugas di Era FM) pula dipindahkan ke XFM untuk tujuan mempromosikan stesen ini, tetapi telah meninggalkan XFM pada Mei 2011.

Pada tahun 2010 juga, menyaksikan X FM kehilangan sejumlah besar pendengar kerana membelakangi motto mereka sendiri, iaitu "berdiri dibelakang bunyi baru muzik Malaysia". XFM membelakangi motto mereka dengan mengudarakan lagu-lagu lama yang kebanyakan adalah lagu 90-an, walaupun telah di kritik oleh pendengar, mereka tetap meneruskan siaran tersebut. Namun, cogankatanya telah bertukar kepada XFM Rocks dan kemudiannya, Muzik Malaysia Terbaru Anda, pada tahun berikutnya.

Frekuensi
Frekuensi radio sekarang digunakan oleh radio Melody.

 103.0 FM - Lembah Klang
 106.5 FM - Kedah, Perlis dan Pulau Pinang
 98.5 FM - Ipoh, Perak
 97.9 FM - Seremban, Negeri Sembilan
 107.3 FM - Melaka dan Johor Utara
 98.4/103.3 FM - Johor Bahru, Johor dan Singapura
 104.9 FM - Taiping, Perak
 100.0 FM - Kuantan, Pahang
 104.0 FM - Kuala Terengganu, Terengganu
 99.8 FM - Kota Bahru, Kelantan
 103.7 FM - Kuching, Sarawak
 98.6 FM - Kota Kinabalu, Sabah

Dan juga di Astro Saluran 858.

Logo Evolusi

Lihat juga
 Senarai stesen radio Malaysia

Rujukan

Pautan luar
 Tapak web rasmi XFM
 Laman web AMP Radio

Astro Radio
Stesen radio di Malaysia